উসমানীয় সাম্রাজ্যের ইতিহাস
অটোমান সাম্রাজ্য প্রতিষ্ঠিত হয়েছিল প্রথম উসমানের দ্বারা। ১৪৫৩ সালে সুলতান দ্বিতীয় মুহাম্মদ যখন কনস্টান্টিনোপল জয় করেন তখন রাষ্ট্রটি একটি শক্তিশালী সাম্রাজ্যে পরিণত হয়। ১৬শ শতাব্দীতে সুলতান প্রথম সেলিম এর কাছে আব্বাসীয় খলিফা কর্তিক ইসলামী খেলাফত হস্তান্তর করা হয় শুরু হয় উসমানীয় খেলাফতএবং তার পরে তার ছেলে সুলতান প্রথম সুলাইমানের অধীনে সাম্রাজ্যটি সমৃদ্ধির চূড়ায় পৌছেছিল, তখন এর সীমানা ছিল পূর্বে পারস্য উপসাগর থেকে ইউরোপের বলকান অঞ্চল, উত্তরপূর্বেহাঙ্গেরি, উত্তর কৃষ্ণ সাগর রাশিয়া,ককেসাস, পশ্চিমে ইরান,মধ্যপ্রাচ্য ইরাক সিরিয়া ফিলিস্তিন লেবানন জর্ডান মক্কা মদিনা এবং দক্ষিণে মিশর থেকে উত্তর আফ্রিকা পর্যন্ত। এই সাম্রাজ্যের পতন ঘটে প্রথম বিশ্বযুদ্ধে মিত্রশক্তির ও ব্রিটিশদের মিত্র আরব জাতীয়তাবাদী বিদ্রোহীদের কাছে পরাজয়ের মাধ্যমে। ১৯২২ সালে তুরস্কের স্বাধীনতা যুদ্ধের ফলে গ্র্যান্ড ন্যাশনাল এসেম্বলি অটোমান সাম্রাজ্য ও ইসলামী খেলাফত বিলুপ্ত ঘোষণা করে।
আলাচাতি
১৪শ শতাব্দীতে আলাচাতি উসমানীয় সাম্রাজ্যের একটি শহর হিসেবে প্রতিষ্ঠিত হয়। তবে অনেকের মতে এই সময়কাল ১৫শ শতাব্দী। এই মত পার্থক্য থাকলেও এটা প্রতিষ্ঠিত সত্য যে আলাচাতি একসময় গ্রিক শহর ছিল। ১৮৯৫ সালে এখানে মুসলমান জনসংখ্যা ছিল ১৩,৮৪৫। উসমানীয় সাম্রাজ্যের পতনের পরে এখানকার মুসলিম জনগোষ্ঠী আনাতোলিয়ার পশ্চিম উপকূলে স্থানান্তরিত হয়। ১৯১৪ সালে আলাচাতির গ্রিক জনগোষ্ঠী ১৯১৪ সালে শহর ত্যাগ করে, ফলে স্থানটি জনশূণ্য হয়ে যায়। গ্রিক-তুরস্ক যুদ্ধে গ্রিসের পরাজয়ের পরে গ্রিক সেনাদের সাথে অধিকাংশ আলাচাতি অধিবাসী শহর ত্যাগ করেছিল, আর বাকিরা স্মিমা তীরবর্তি এলাকা থেকে শহর ত্যাগ করে। ১৯১৯ সালে অধিকাংশ গ্রিক আবার ফিরে আসে, যখন হেলেনিক সেনারা ইজমির অঞ্চল দখন করেছিল।